Ольга Александрова-Гейнс

Ольга Александрова-Гейнс, Ольга Сергей кызы Александрова-Гейнс (, 1847 ел, РИ, Казан губернасы, Казан – 1927 елның 29 октябре, СССР, РСФСР, ТАССР, Казан) — җәмәгать эшлеклесе, хәйрияче, меценат. Казан шәһәренең шәрәфле гражданы (1914).

 Тәрҗемәи хәле 
Ольга Александрова-Гейнс 1847 елда сәүдәгәр гаиләсендә туа. Әтисе — 1нче гильдия сәүдәгәре Сергей Евсей улы Александров чәй белән сәүдә итә һәм «» хуҗаларыннан берсе, 1842—1844 һәм 1851—1853 елларда — шәһәр башлыгы. Әнисе — Анна Михаил кызы Александрова (кыз фамилиясе Бородина) хәйрия эшчәнлеге белән шөгыльләнгән, ятимнәр яшәгән Александров приюты турында кайгырткан. 
200px|thumb|left|Александр балалар ятимханәсе бинасы
Әнисе вафатыннан соң, Ольга Сергей кызы  Александров приютының хәйриячесе булып кала, аның хәйрия эшчәнлеге турында Император хатыны Мария учреждениеләре ведомствосына губернатор Николай Андреевский болай дип яза :

Ольга Сергей кызы  Александров приютындагы балалар бернәрсәгә дә мохтаҗ булмасын өчен бөтен көчен куя: аның акчасына ремонт ясала, җиһазлар, дәреслекләр, китаплар, төрле тәмле тәм-томнар сатып алына, балалар журналлары яздырып алына. Ятимнәр үзләрен өйләрендәге кебек тойсыннар, дип, Ольга Сергей кызы аларга мәхәббәт һәм кайгыртучанлык бүләк итә.

Ольга Сергей кызы  1889 елда Александров приютының яңа бинасы (хәзерге Бутлеров ур., 30) төзелешенә кырык мең сум акча биргән.
1889 елда Ольга Сергей кызының абыйсы Александр Сергей улы Александров вафат була. Төзелеше өчен 800 мең сум тотылган Александров пассажы мирас буенча Ольга Сергей кызына кала Казань вчера, сегодня, завтра. Пешком в историю экскурсионными маршрутами. Туганнары вафатыннан соң, Ольга Александрова гаилә бизнесын сата һәм барлык акчаларын хәйрия эшчәнлегенә сарыф итә, ә Александров пассажының бинасы Казан шәһәренә музей өчен бүләк ителә Александровский пассаж. Ольга Сергей кызы Александрова-Гейнс Казан хәйриячеләре арасында бердәнбер юмарт хатын-кыз була. О. С. Александрова-Гейнс шәһәргә йөз мең сум акча биргән, акча иганә итүенең максатын ул Сергей Дьяченкога адресланган хатында бәян иткән :

Соңрак Ольга Сергеевна Ксения хатын-кызлар гимназиясе бинасын сатып ала, моның өчен илле мең сум акча тота. 1917 елга кадәр Александрова-Гейнс әлеге гимназиянең шәрәфле багучысы булып тора.
200px|thumb|right|Александр Константин улы Гейнс портреты (1896). Автор Илья Репин

1890 елда ул генерал-лейтенант Александр Константин улы Гейнска (1880—1882 елларда Казан губернатоpы) кияүгә чыга һәм ире белән Петербург шәһәренә китә. 1892 елда Ниццада Ольга Сергей кызының ире вафат була. Ире вафатыннан соң, О. С. Гейнс хәйриячелек белән шөгыльләнүен дәвам итә, иренең өч томлык публицистик хезмәтләрен бастыруга әзерли, 1897 елда нәшер итә.

1899 елда Казан мөселман хәйрия җәмгыяте үтенече буенча бина алу өчен ун мең сум акча бирә.

Революциядән соң, 1918 елның мартында үз особнягыннан куылган. Ольга Сергей кызы үзенең бай картиналар коллекциясен Төньяк-Көнчыгыш этнография һәм археология институтына тапшыра. Әлеге картиналарның кайберләре ТР дәүләт сынлы сәнгать музеенда саклана. Шулай ук бу музейда Ольга Александрова-Гейнсның Илья Репин ясаган портреты сакланаГосударственный музей изобразительных искусств Республики Татарстан.

Ольга Александрова-Гейнс 1927 елның 29 октябрендә үлә, Елантау монастыренда гаилә склепында җирләнәНекрополь Зилантова монастыря. Александрова-Гейнс Ольга Сергеевна.

1999 елда Казан шәһәрендә узган «Александров пассажының хуҗабикәсе» күргәзмәсе Ольга Александрова-Гейнска багышланган.

 Искәрмәләр 

 Сылтамалар 

 Александрова-Гейнс Ольга Сергеевна. История российского предпринимательства
 Некрополь Зилантова монастыря. Александрова-Гейнс Ольга Сергеевна
 Хозяйка Александровского пассажа
 Александровскᴎ Пассаж: вчера и сегоднә

 Моны да карагыз 
 Александров пассажы
 Казан мөселман хәйрия җәмгыяте
 Александр Константин улы Гейнс

Төркем:Казанның шәрәфле ватандашлары
Төркем:Россия эшмәкәрләре
Төркем:Россия иганәчеләре
Төркем:Россия империясе җәмәгать эшлеклеләре
Төркем:Хәйриячеләр